زانکۆی ئیسلامی غەززە

زانکۆی ئیسلامی غەززە (بە عەرەبی: الجامعة الإسلامیة بغزة)، زانکۆیەکی سەربەخۆی فەلەستینە و لە ساڵی ١٩٧٨ لە شاری غەززە دامەزراوە. یەکەم دامەزراوەی خوێندنی باڵایە کە لە کەرتی غەززە دامەزراوە. زانکۆکە ١١ فاکەڵتی ھەیە کە توانای پێدانی شەھادەی بەکالۆریۆس، ماستەر، دکتۆرا، دیبلۆم و دیبلۆمی باڵای ھەیە، جگە لەوەی ٢٠ سەنتەری توێژینەوە و پەیمانگا و نەخۆشخانەی دۆستایەتی تورکیا-فەلەستینی لەخۆدەگرێت. زانکۆی ئیسلامی غەززە لە کاتی شەڕی غەززە لە ساڵانی ٢٠٠٨–٢٠٠٩ و ململانێی ئیسرائیل و غەززە و شەڕی غەززە لە ھێرشە ئاسمانییەکاندا زیانێکی زۆری بەرکەوتووە. لە ١٠ی تشرینی یەکەمی ٢٠٢٣ ئیسرائیل کەمپی زانکۆی بۆردومان کرد و وێرانی کرد. لە مانگی کانوونی دووەمی ٢٠٢٣، پرۆفیسۆر سوفیان تایح، سەرۆکی زانکۆکە و زانایەکی دیار، لەگەڵ خێزانەکەی لە ھێرشێکی ئاسمانی ئیسرائیل بۆ سەر کەمپی پەنابەرانی جەبالیا کوژران. زانکۆکە بە زانکۆی پلە یەک دادەنرێت لە کەرتی غەززە. سەرچاوەکان بەستەرە دەرەکییەکان ماڵپەڕی فەرمی زانکۆی ئیسلامی لە وێنەکاندا بنکەدراوەی گەڕانی گشتی بۆ سکۆلەرشیپ بڵاوکراوەکانی زانکۆی ئیسلامی غەززە (بە زمانی عەرەبی) کۆنفرانسەکانی زانکۆی ئیسلامی ڕاپۆرتێک لەسەر پەیوەندییەکانی نێوان زانکۆ و حەماس ٢٣ی تەممووزی ٢٠٢١ لە وەیبەک مەشین، ئەرشیڤ کراوە. Archived دەروازەی زانکۆکان دەروازەی فەلەستین